Oilaviy tadbirkorlikni qoʻllab-quvvatlash dasturlari doirasida bogʻdorchilik, uzumchilik va issiqxona xoʻjaligini rivojlantirish chora-tadbirlari toʻgʻrisida
(resolution, 2025-04-23)

Oʻzbekiston Respublikasi Prezidentining “Meva-sabzavotchilik va uzumchilik tarmogʻini yanada rivojlantirish, sohada qoʻshilgan qiymat zanjirini yaratishga doir qoʻshimcha chora-tadbirlar toʻgʻrisida” 2019-yil 11-dekabrdagi PQ-4549-son qarori ijrosi yuzasidan, shuningdek, oilaviy tadbirkorlikni qoʻllab-quvvatlash dasturlari doirasida intensiv bogʻ va tokzorlar barpo etish, issiqxonalar qurish hamda ularni aholiga lizing va kredit shartlari asosida berish hisobiga aholi bandligini, daromadlarini va turmush darajasini oshirish maqsadida Vazirlar Mahkamasi qaror qiladi: 1. Oʻzbekiston Respublikasi Qishloq xoʻjaligi vazirligi, Iqtisodiyot va moliya vazirligi, Kambagʻallikni qisqartirish va bandlik vazirligi, Markaziy bank va tijorat banklarining Qishloq xoʻjaligi vazirligi huzuridagi Agrosanoatni rivojlantirish agentligi (keyingi oʻrinlarda — Agentlik) hamda Oʻzbekiston fermerlari kengashi huzuridagi Fermer xoʻjaliklarini qoʻllab-quvvatlash jamgʻarmasi (keyingi oʻrinlarda Jamgʻarma deb ataladi) tomonidan intensiv bogʻ va tokzorlar barpo etish, issiqxonalar qurish hamda ularni aholiga lizing va kredit shartlari asosida berish toʻgʻrisidagi taklifi maʼqullansin. 2. Intensiv bogʻ va tokzorlar barpo etish, issiqxonalar qurish hamda ularni aholiga lizing va kredit shartlari asosida berish tartibi toʻgʻrisidagi nizom ilovaga muvofiq tasdiqlansin. 4. Belgilansinki: a) intensiv bogʻ va tokzorlar barpo etish, issiqxonalar qurish ishlari Agentlik va Jamgʻarma tomonidan, shuningdek, Agentlik bilan kelishgan holda boshqa tashkilotlar tomonidan amalga oshiriladi; b) intensiv bogʻ, tokzorlar va issiqxonalar tijorat banklari, lizing kompaniyalari, Jamgʻarma hamda boshqa tashkilotlar tomonidan aholiga lizing yoki kredit shartlari asosida beriladi; v) intensiv bogʻ va tokzorlar barpo etish, issiqxonalarni qurish ishlari quyidagi manbalar hisobiga moliyalashtiriladi: tijorat banklarining oilaviy tadbirkorlikni qoʻllab-quvvatlash dasturlari, shu jumladan, Oʻzbekiston Respublikasi Prezidentining “Har bir oila — tadbirkor” dasturini amalga oshirish toʻgʻrisida” 2018-yil 7-iyundagi PQ-3777-son qarori asosida “Har bir oila — tadbirkor” dasturi (keyingi oʻrinlarda “Har bir oila — tadbirkor” dasturi deb ataladi) doirasida ajratiladigan kreditlar; Oʻzbekiston Respublikasi Qishloq xoʻjaligi vazirligi huzuridagi Agrosanoatni rivojlantirish agentligining Agrosanoatni rivojlantirish va qoʻllab-quvvatlash davlat maqsadli jamgʻarmasi mablagʻlari; Oʻzbekiston fermerlari kengashi huzuridagi Fermer xoʻjaliklarini qoʻllab-quvvatlash jamgʻarmasi mablagʻlari; Oʻzbekiston Respublikasi Bandlikka koʻmaklashish davlat jamgʻarmasi mablagʻlari; qonunchilik hujjatlarida taqiqlanmagan boshqa manbalar; g) intensiv bogʻ yoki tokzorlar — ular hosilga kirgunga qadar (turiga koʻra) imtiyozli davr bilan, issiqxonalar — uch yilgacha imtiyozli davr bilan lizing oluvchiga yetti yilgacha muddatga lizingga beriladi; d) tijorat banklari intensiv bogʻ va tokzorlar tashkil etish hamda issiqxona qurish loyihalarini moliyalashtirish uchun tashabbuskorlarga — 3 yilgacha imtiyozli davr bilan 7 yilgacha muddatga kredit ajratishi mumkin. 5. Oʻzbekiston Respublikasi Qishloq xoʻjaligi vazirligi manfaatdor vazirliklar va idoralar bilan birgalikda bir oy muddatda: aholiga intensiv bogʻ, tokzorlar va issiqxonalarni lizing shartlari asosida berish toʻgʻrisidagi lizing shartnomasining namunaviy loyihasini ishlab chiqsin; oʻzlari qabul qilgan normativ-huquqiy hujjatlarni ushbu qarorga muvofiqlashtirsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov, Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha maslahatchisi A.D. Vaxabov va Oʻzbekiston Respublikasi qishloq xoʻjaligi vaziri J.A. Xodjayev zimmasiga yuklansin. 1. Ushbu Nizom intensiv bogʻ va tokzorlar barpo etish, issiqxonalar qurish hamda ularni aholiga lizing va kredit shartlari asosida berish tartibini belgilaydi. 2. Ushbu Nizomda quyidagi tushunchalardan foydalaniladi: lizing (kredit) obyekti — qishloq xoʻjaligi mahsulotlari yetishtiriladigan intensiv bogʻ va tokzorlar, issiqxonalar; lizing (kredit) oluvchi — lizing (kredit) shartnomasi boʻyicha lizing (kredit) obyektini egalik qilish va foydalanish uchun olayotgan jismoniy yoki yuridik shaxs; lizing (kredit) toʻlovlari — lizing (kredit) oluvchi tomonidan lizing (kredit) beruvchiga lizing (kredit) obyekti qiymatini qoplash uchun toʻlanadigan toʻlovlar, foiz (ustama) toʻlovlari, shuningdek, lizing (kredit) obyektini barpo etish, qurish, sotib olish, yetkazib berish bilan bogʻliq boʻlgan barcha xarajatlarni qoplash uchun toʻlangan toʻlovlar yigʻindisi; tashabbuskorlar — intensiv bogʻ, tokzor yoki issiqxonaga talabgor boʻlgan Oʻzbekiston Respublikasi fuqarosi yoki xoʻjalik yurituvchi subyektlar. 3. Intensiv bogʻ va tokzorlar barpo etish, issiqxonalar qurish ishlari Oʻzbekiston Respublikasi Qishloq xoʻjaligi vazirligi huzuridagi Agrosanoatni rivojlantirish agentligi va Oʻzbekiston fermerlari kengashi huzuridagi Fermer xoʻjaliklarini qoʻllab-quvvatlash jamgʻarmasi bilan kelishgan holda boshqa tashkilotlar tomonidan amalga oshiriladi. 4. Intensiv bogʻ, tokzorlar va issiqxonalar tashabbuskorlarga lizing va kredit shartlari asosida tijorat banklari, lizing tashkilotlari (keyingi oʻrinlarda lizing beruvchi deb ataladi) va Oʻzbekiston fermerlari kengashi huzuridagi Fermer xoʻjaliklarini qoʻllab-quvvatlash jamgʻarmasi hamda boshqa tashkilotlar tomonidan beriladi. 5. Intensiv bogʻ va tokzorlar barpo etish, issiqxonalar qurish ishlari quyidagi manbalar hisobiga moliyalashtiriladi: tijorat banklarining oilaviy tadbirkorlikni qoʻllab-quvvatlash dasturlari, shu jumladan Oʻzbekiston Respublikasi Prezidentining “Har bir oila — tadbirkor” dasturini amalga oshirish toʻgʻrisida” 2018-yil 7-iyundagi PQ-3777-son qarori asosida “Har bir oila — tadbirkor” dasturi (keyingi oʻrinlarda “Har bir oila — tadbirkor” dasturi deb ataladi) doirasida ajratiladigan kreditlar; Oʻzbekiston Respublikasi Qishloq xoʻjaligi vazirligi huzuridagi Agrosanoatni rivojlantirish agentligining Agrosanoatni rivojlantirish va qoʻllab-quvvatlash davlat maqsadli jamgʻarmasi mablagʻlari; Oʻzbekiston fermerlari kengashi huzuridagi Fermer xoʻjaliklarini qoʻllab-quvvatlash jamgʻarmasi mablagʻlari; Oʻzbekiston Respublikasi Bandlikka koʻmaklashish davlat jamgʻarmasi mablagʻlari; qonunchilik hujjatlarida taqiqlanmagan boshqa manbalar. 6. Intensiv bogʻ va tokzorlar barpo etish, issiqxonalar qurish hamda ularni aholiga lizing yoki kredit shartlari asosida berish ushbu Nizomga 1-ilovaga muvofiq sxema boʻyicha amalga oshiriladi. 7. Tuman hokimligi: fuqarolarning oʻzini oʻzi boshqarish organlari bilan birgalikda intensiv bogʻ, tokzor yoki issiqxonaga talabgor boʻlgan tashabbuskorlarning dastlabki roʻyxatini ushbu Nizomga 2-ilovada keltirilgan jadvalga muvofiq shakllantiradi; intensiv bogʻ, tokzor barpo etish yoki issiqxona qurish loyihasini amalga oshirish toʻgʻrisida Oʻzbekiston Respublikasi Qishloq xoʻjaligi vazirligi huzuridagi Agrosanoatni rivojlantirish agentligiga yoki Oʻzbekiston fermerlari kengashi huzuridagi Fermer xoʻjaliklarini qoʻllab-quvvatlash jamgʻarmasiga (keyingi oʻrinlarda sotuvchi deb ataladi) yozma ravishda murojaat qiladi. 8. Sotuvchi intensiv bogʻ, tokzor yoki issiqxonani tashabbuskorlarga lizing yoki kredit shartlari asosida berish uchun lizing beruvchini yoki tijorat bankini aniqlaydi, ikki oy muddatda tuman hokimligi tomonidan taklif etilayotgan yer maydonining tuproq-iqlim sharoiti, suv taʼminoti hamda tashabbuskorlarning talabini inobatga olgan holda intensiv bogʻ, tokzor barpo etish yoki issiqxona qurish loyihasini ishlab chiqib tasdiqlaydi va tuman hokimligiga taqdim etadi. 9. Tuman hokimligi taqdim etilgan intensiv bogʻ, tokzor barpo etish yoki issiqxona qurish loyihasini tashabbuskorlar bilan kelishgan holda ularning yakuniy roʻyxatini ushbu Nizomga 2-ilovada keltirilgan jadvalga muvofiq tasdiqlaydi. Mazkur roʻyxatga kiritilgan tashabbuskorlar lizing (kredit) obyektini xarid qilishdan bosh tortgan taqdirda, tegishli hokim yordamchilari tavsiyasiga koʻra almashtirilishi mumkin. Tuman hokimligi tomonidan yakuniy roʻyxat taqdim etilmagan taqdirda, ushbu Nizomga 2-ilovada keltirilgan jadvalga muvofiq yakuniy roʻyxat sotuvchi tomonidan tegishli hokim yordamchilari tavsiya etgan roʻyxat asosida shakllantiriladi. Hokim yordamchisi tomonidan tashabbuskorlar tavsiya etilmagan taqdirda, sotuvchi tomonidan yakuniy roʻyxat mustaqil ravishda shakllantiriladi va ushbu roʻyxat axborot tariqasida tuman hokimligiga taqdim etiladi. Yakuniy roʻyxatga mahalliy aholi bilan kooperatsiya asosida ishni tashkil etish istagida boʻlgan bir yoki bir nechta xoʻjalik subyektlari ham kiritilishi mumkin. 10. Tuman hokimligi oʻn kun muddatda qishloq xoʻjaligida foydalanilmayotgan ochiq yer maydonlari, zaxirada turgan hosildorligi past boʻlgan paxta va gʻalladan qisqargan maydonlar, shuningdek, yaroqsiz deb topilgan bogʻ va tokzorlar joylashgan yerlarda intensiv bogʻ, tokzor barpo etish uchun 10 gektardan, issiqxona qurish uchun 3 gektardan kam boʻlmagan yer maydonini ijaraga olish huquqini elektron onlayn-auksionga chiqarilishini taʼminlaydi va bu haqida sotuvchiga xabar beradi. Sotuvchi yer uchastkasini ijaraga olish huquqini elektron onlayn-auksion orqali qoʻlga kiritishi kerak. Agar elektron onlayn-auksionda sotuvchidan boshqa yuridik yoki jismoniy shaxs gʻolib boʻlsa, ushbu shaxs mazkur Nizomda sotuvchi uchun nazarda tutilgan barcha huquqlarga ega boʻladi hamda unga yuklatilgan majburiyatlarni oʻz zimmasiga oladi. 11. Sotuvchi intensiv bogʻ, tokzor barpo etish yoki issiqxona qurish uchun yer uchastkasini ijaraga olish huquqini qoʻlga kiritgandan soʻng oʻn kun muddatda: lizing obyektini sotish yuzasidan lizing beruvchi bilan shartnoma imzolaydi, Oʻzbekiston fermerlari kengashi huzuridagi Fermer xoʻjaliklarini qoʻllab-quvvatlash jamgʻarmasi bundan mustasno; intensiv bogʻ, tokzor yoki issiqxonani tashabbuskorlarga kredit shartlari asosida berish boʻyicha tijorat banki bilan bitim tuzadi. 12. Sotuvchi intensiv bogʻ, tokzor barpo etish yoki issiqxona qurish loyihasini amalga oshirishda tanlov savdolari tashkil etuvchilarni, loyihachi tashkilotlarni, shuningdek, taʼminotchi va qurilish tashkilotlarini belgilangan tartibda jalb qilishi mumkin, shuningdek, mahalliy va xorijiy maslahatchilarni (ekspertlarni) yollashi mumkin. 13. Lizing beruvchi lizing oluvchi bilan lizing obyektini toʻgʻridan-toʻgʻri sotish boʻyicha lizing shartnomasini imzolaydi hamda lizing oluvchi oʻn besh kun muddatda lizing obyekti qiymatining 20 foizdan kam boʻlmagan miqdorida avans (boʻnak) mablagʻni lizing beruvchiga toʻlab beradi. 14. Lizing beruvchi lizing obyekti qiymatining 20 foizdan kam boʻlmagan miqdorida avans (boʻnak) mablagʻni sotuvchiga toʻlab beradi. Oʻzbekiston Respublikasi Qishloq xoʻjaligi vazirligi huzuridagi Agrosanoatni rivojlantirish agentligining Agrosanoatni rivojlantirish va qoʻllab-quvvatlash davlat maqsadli jamgʻarmasi mablagʻlari hisobiga barpo qilinadigan bogʻ va tokzorlar yoki quriladigan issiqxonalar qiymatining qolgan qismi sotuvchi bilan lizing beruvchi oʻrtasida tuziladigan oldi-sotdi shartnomasiga muvofiq boʻlib-boʻlib toʻlanadi. Oʻzbekiston fermerlari kengashi huzuridagi Fermer xoʻjaliklarini qoʻllab-quvvatlash jamgʻarmasi tomonidan lizing obyektini lizingga sotish tartibi Jamgʻarma Vasiylik kengashi tomonidan tasdiqlangan nizom asosida amalga oshiriladi. 15. Avans (boʻnak) mablagʻ toʻlab berilgandan soʻng sotuvchi va lizing beruvchi oʻrtasida tuzilgan oldi-sotdi shartnomasi bilan sotuvchining rozilik xati lizing obyektiga boʻlgan mulk huquqi va egallab turgan yer uchastkasiga boʻlgan huquq lizing beruvchi nomiga davlat roʻyxatidan oʻtkazish uchun asos hisoblanadi. 16. Davlat xizmatlari markazi orqali hududiy tuman yer tuzish va koʻchmas mulk kadastri filiali lizing obyekti egallagan yer maydonini ushbu Nizomning 10-bandida koʻrsatilgan muddat va shartlar asosida lizing beruvchi nomiga belgilangan tartibda rasmiylashtirib beradi. 17. Lizing obyekti, jumladan, intensiv bogʻ yoki tokzor — ular hosilga kirgunga qadar (turiga koʻra) imtiyozli davr bilan, issiqxona — uch yilgacha imtiyozli davr bilan lizing oluvchiga yetti yilgacha muddatga lizingga beriladi. Bunda imtiyozli davr asosiy qarzga nisbatan tatbiq etiladi, “Har bir oila — tadbirkor” dasturi hamda Oʻzbekiston fermerlari kengashi huzuridagi Fermer xoʻjaliklarini qoʻllab-quvvatlash jamgʻarmasi mablagʻlari hisobiga amalga oshiriladigan lizing obyektlari bundan mustasno. 18. Lizing foiz stavkasi ushbu Nizomning 5-bandida nazarda tutilgan har bir moliyalashtirish manbai uchun qonunchilik hujjatlarida belgilangan foiz stavkalariga lizing beruvchining marjasi qoʻshib hisoblangan holda belgilanadi. Bunda lizing beruvchining marjasi 4 foizdan yuqori boʻlmasligi lozim. 19. Tijorat banklari oʻzaro kelishilgan shartlar asosida lizing beruvchiga intensiv bogʻ, tokzor yoki issiqhona sotib olish uchun tijorat krediti ajratishi mumkin. 20. Tasodifan nobud boʻlishi, yoʻqolishi, oʻgʻirlanishi, shikastlanishi, buzilishi va barvaqt eskirishi xavfi bilan bogʻliq boʻlgan tarzdagi har qanday yetkazilishi mumkin boʻlgan zarardan lizing obyektini sugʻurtalash taraflarning kelishuviga binoan amalga oshiriladi. Bunday kelishuv boʻlmagan taqdirda, lizing oluvchi lizing obyekti sugʻurtasi uchun javob beradi. 21. Lizing obyekti qiymatining 20 foizidan kam boʻlmagan miqdordagi avans (boʻnak) mablagʻ toʻlangandan soʻng lizing beruvchi oʻn kun muddatda lizing obyektini lizing oluvchiga qabul qilish — topshirish dalolatnomasi asosida topshiradi. Lizing toʻlovlarining qolgan qismi shartnomaning butun amal qilish muddatiga taqsimlanadi va boʻlib-boʻlib toʻlanadi. Lizing toʻlovlarining miqdorlari va davriyligi lizing shartnomasi bilan belgilanadi. 22. Lizing obyektiga boʻlgan mulk huquqi lizing oluvchi tomonidan lizing obyekti qiymati toʻliq toʻlangunga qadar lizing beruvchiga tegishli boʻladi. 23. Lizing beruvchi lizing muddati davomida lizing obyektidan maqsadli foydalanilishini va lizing toʻlovlari oʻz vaqtida toʻlab borilishini nazorat qiladi. 24. Lizing obyektidan maqsadsiz foydalanilganda yoki lizing toʻlovlari lizing shartnomasida belgilangan muddatlarda amalga oshirilmaganda lizing shartnomasi bekor qilinishi mumkin. 25. Intensiv bogʻ, tokzorlar yoki issiqxonalar mazkur Nizomning 2-ilovasi bilan tasdiqlangan yakuniy roʻyxatga kiritilgan tashabbuskorlarga kredit shartlari asosida toʻgʻridan-toʻgʻri sotilishi (berilishi) mumkin. 26. Tijorat banklari intensiv bogʻ va tokzorlar tashkil etish hamda issiqxona qurish loyihalarini moliyalashtirish uchun 3 yilgacha imtiyozli davr bilan 7 yilgacha muddatga tashabbuskorlarga kredit ajratishi mumkin. Kreditlar raqamlashgan holda Oilaviy tadbirkorlikni rivojlantirish dasturlarining yagona elektron platformasi orqali ajratiladi. 261. Tashabbuskorga kredit rasmiylashtirib berilgandan va kredit obyekti summasi tijorat banki tomonidan sotuvchiga oʻtkazib berilgandan soʻng sotuvchining rozilik xati asosida kredit obyektiga boʻlgan mulk huquqi va egallab turgan yer uchastkasiga boʻlgan huquq tijorat banki nomiga davlat roʻyxatidan oʻtkazish uchun asos hisoblanadi. 262. Davlat xizmatlari markazi orqali hududiy tuman yer tuzish va koʻchmas mulk kadastri filiali kredit obyekti egallagan yer maydonini ushbu Nizomning 10-bandida koʻrsatilgan muddat va shartlar asosida tijorat banki nomiga belgilangan tartibda rasmiylashtirib beradi. 263. Kredit obyekti qiymati toʻlangandan soʻng sotuvchi tijorat banki vakili ishtirokida oʻn kun muddatda kredit obyektini tashabbuskorga qabul qilish-topshirish dalolatnomasi asosida topshiradi. Kredit toʻlovlari kredit shartnomasining butun amal qilish muddatida boʻlib-boʻlib toʻlanadi. Kredit toʻlovlarining miqdorlari va davriyligi kredit shartnomasi bilan belgilanadi. 264. Kredit obyektiga boʻlgan mulk huquqi tashabbuskor tomonidan kredit obyekti qiymati toʻliq toʻlangunga qadar tijorat bankiga tegishli boʻladi. 265. Tijorat banki kredit shartnomasi muddati davomida kredit obyektidan maqsadli foydalanilishini va kredit toʻlovlari oʻz vaqtida toʻlab borilishini nazorat qiladi. 266. Kredit obyektidan maqsadsiz foydalanilganda yoki kredit toʻlovlari kredit shartnomasida belgilangan muddatlarda amalga oshirilmaganda kredit shartnomasi bekor qilinishi mumkin. 27. Intensiv bogʻ va tokzorlar barpo etish hamda issiqhona qurish loyihalarini moliyalashtirish uchun tijorat banklari tomonidan kreditlar belgilangan tartibda ajratiladi. 28. Kredit foizi ushbu Nizomning 5-bandida koʻrsatilgan har bir moliyalashtirish manbasi uchun qonunchilik hujjatlarida belgilangan foiz stavkalarida qoʻllaniladi. Bunda tijorat bankining marjasi 4 foizdan yuqori boʻlmasligi lozim. 29. Tijorat banklari oʻzaro kelishilgan shartlarda tashabbuskorlarga intensiv bogʻ, tokzor yoki issiqxona sotib olish uchun tijorat krediti ajratishi mumkin. 267. Sotuvchi tomonidan intensiv bogʻ, tokzor barpo etilib yoki issiqxona qurib bitkazilgandan soʻng tuman hokimligi tomonidan 6 oy muddatda ularni xarid qiladigan tashabbuskorlarning yakuniy roʻyxati taqdim etilmagan taqdirda, sotuvchi intensiv bogʻ, tokzor yoki issiqxonani lotlarga boʻlgan holda “E-auksion” elektron savdo platformasi orqali elektron onlayn auksion savdolariga qoʻyishi mumkin. 268. Intensiv bogʻ, tokzor yoki issiqxonalarni lotlarga boʻlgan holda “E-auksion” elektron savdo platformasi orqali elektron onlayn auksion savdolarida sotish va shartnomani rasmiylashtirish Oʻzbekiston Respublikasi Vazirlar Mahkamasining 2021-yil 24-noyabrdagi 709-son qarori bilan tasdiqlangan Dehqon xoʻjaligi yuritish uchun yer uchastkalarini ijaraga berishning maʼmuriy reglamentida belgilangan tartib va muddatlarda amalga oshiriladi. 269. Sotuvchi va auksion gʻolibi oʻrtasidagi Intensiv bogʻ, tokzor yoki issiqxonalarning oldi-sotdi shartnomasida toʻlovlarni toʻlash shartlari va muddatlari koʻrsatiladi. Elektron onlayn auksion savdolari gʻolibi toʻlovlarni toʻlash uchun “Har bir oila — tadbirkor” dasturi hamda Oʻzbekiston fermerlari kengashi huzuridagi Fermer xoʻjaliklarini qoʻllab-quvvatlash jamgʻarmasi mablagʻlari hisobidan tijorat banklari orqali kredit olishi mumkin. 2610. Elektron onlayn auksion savdolari gʻolibi tomonidan intensiv bogʻ, tokzorlar va issiqxona qiymati toʻliq toʻlangandan soʻng obyekt sotuvchi tomonidan qabul qilish-topshirish dalolatnomasi asosida oʻtkazib beriladi. 30. Lizing beruvchi lizing toʻlovlari toʻliq toʻlab boʻlingandan soʻng besh kun muddatda lizing obyektining mulk huquqini lizing oluvchiga oʻtkazish toʻgʻrisida dalolatnoma rasmiylashtiradi, lizing obyektining mulk huquqini va egallagan yer maydonini lizing oluvchi nomiga rasmiylashtirish toʻgʻrisida tuman hokimligiga yozma ravishda murojaat qiladi. Kredit oluvchi kredit evaziga sotilgan intensiv bogʻ, tokzor va issiqxonalarning barcha toʻlovlari toʻliq toʻlab boʻlingandan soʻng besh kun muddatda kredit obyektining mulk huquqini kredit oluvchiga oʻtkazish toʻgʻrisida dalolatnoma rasmiylashtiradi, kredit obyektining mulk huquqini va egallagan yer maydonini kredit oluvchi nomiga rasmiylashtirish toʻgʻrisida tuman hokimligiga yozma ravishda murojaat qiladi. 31. Sotuvchi intensiv bogʻ, tokzorlar yoki issiqxona qiymati tashabbuskorlar tomonidan toʻliq toʻlab berilgandan soʻng besh kun muddatda intensiv bogʻ, tokzorlar yoki issiqxonaga mulk huquqini va ular egallagan yer uchastkasiga ijara huquqini tashabbuskor nomiga rasmiylashtirish toʻgʻrisida tuman hokimligiga yozma ravishda murojaat qiladi. 32. Tuman hokimligi oʻn kun muddatda tashabbuskorlarni (lizing yoki kredit oluvchini) dehqon xoʻjaligi sifatida roʻyxatdan oʻtkazilishini va unga intensiv bogʻ, tokzorlar yoki issiqxonaga boʻlgan mulk huquqini va ular egallagan yer uchastkasiga ijara huquqini berish toʻgʻrisida Qoraqalpogʻiston Respublikasi Vazirlar Kengashi Raisi va viloyat hokimlariga tegishli qaror qabul qilinishini soʻrab murojaat qiladi. Qoraqalpogʻiston Respublikasi Vazirlar Kengashi Raisi va viloyat hokimlari besh kun muddatda tuman hokimligi tomonidan dehqon xoʻjaligi sifatida roʻyxatdan oʻtkazilgan tashabbuskorlar (lizing yoki kredit oluvchi)ga intensiv bogʻ, tokzorlar yoki issiqxonaga boʻlgan mulk huquqini va ular egallagan yer uchastkasiga ijara huquqini berish toʻgʻrisida Qoraqalpogʻiston Respublikasi Vazirlar Kengashining va viloyat hokimining tegishli qarori qabul qilinishini taʼminlaydi. 33. Qoraqalpogʻiston Respublikasi Vazirlar Kengashi Raisi va viloyat hokimlarining qarorida dehqon xoʻjaligining intensiv bogʻ, tokzor yoki issiqxonadagi yagona irrigatsiya va boshqa yagona obyektlar boʻyicha Oʻzbekiston Respublikasi Yer kodeksining 30-moddasiga asosan oʻzganing yer uchastkasidan cheklangan tarzda foydalanish huquqi (servitut) mavjudligi hamda yerdan foydalanishga oid majburiyatlar koʻrsatilishi shart. 34. Barpo etilgan intensiv bogʻ, tokzor yoki qurilgan issiqxonaning sifati uchun sotuvchi masʼul hisoblanadi. 35. Lizing beruvchi lizing davrida lizing oluvchilar tomonidan intensiv bogʻ, tokzor yoki issiqxonada ekilgan koʻchatlarni (ekinlarni) belgilangan agrotexnik talablar asosida parvarishlash ishlarini muntazam nazorat qilib boradi. 36. Ushbu Nizom talablarining buzilishida aybdor boʻlgan shaxslar qonunchilik hujjatlariga muvofiq javob beradilar. BosqichlarSubyektlarTadbirlarMuddatlar 1-bosqichTuman hokimligi, fuqarolarning oʻzini oʻzi boshqarish organlariIntensiv bogʻ, tokzor yoki issiqxonaga talabgor boʻlgan tashabbuskorlarning dastlabki roʻyxatini shakllantirish.Tashabbuskorlar murojaati asosida 2-bosqichTuman hokimligiIntensiv bogʻ, tokzor barpo etish yoki issiqxona qurish loyihasini amalga oshirish toʻgʻrisida Qishloq xoʻjaligi vazirligi huzuridagi Agrosanoatni rivojlantirish agentligiga yoki Fermer xoʻjaliklarini qoʻllab-quvvatlash jamgʻarmasiga yozma murojaat qilish.Tashabbuskorning dastlabki roʻyxati shakllantirilgandan soʻng 3-bosqichAgrosanoatni rivojlantirish agentligi, Fermer xoʻjaliklarini qoʻllab-quvvatlash jamgʻarmasi1. Intensiv bogʻ, tokzor yoki issiqxonani tashabbuskorlarga lizing yoki kredit shartlari asosida berish uchun lizing tashkilotini yoki tijorat bankini aniqlash.2. Intensiv bogʻ, tokzor barpo etish yoki issiqxona qurish loyihasini ishlab chiqish, tasdiqlash va tuman hokimligiga taqdim etish.Ikki oymuddatda 4-bosqichTuman hokimligiTashabbuskorga lizing yoki kredit shartlari asosida berish uchun intensiv bogʻ, tokzor barpo etishga 10 gektardan hamda issiqxona qurish uchun 3 gektardan kam boʻlmagan yer maydonini Agrosanoatni rivojlantirish agentligiga, Fermer xoʻjaliklarini qoʻllab-quvvatlash jamgʻarmasiga 10 yildan kam boʻlmagan muddatga vaqtincha foydalanish sharti bilan ajratish.Istisno hollarda yer uchastkasining joylashuvi, kontur yaxlitligi va boshqa sharoitlaridan kelib chiqib, Oʻzbekiston Respublikasi Vazirlar Mahkamasi bilan kelishilgan holda intensiv bogʻ va tokzor barpo etish uchun 5 gektardan kam boʻlmagan yer maydoni ajratilishi mumkin.10 kunmuddatda 5-bosqichAgrosanoatni rivojlantirish agentligi, Fermer xoʻjaliklarini qoʻllab-quvvatlash jamgʻarmasiIntensiv bogʻ va tokzor barpo etish, issiqxona qurish hamda unga boʻlgan huquqni rasmiylashtirish.Loyihadabelgilangan muddatlarda 6-bosqichAgrosanoatni rivojlantirish agentligi1. Lizing obyektini xarid qilish yuzasidan shartnoma imzolash.2. Tijorat banki bilan intensiv bogʻ, tokzor yoki issiqxona uchun kredit ajratish boʻyicha bitim tuzish.10 kunmuddatda 7-bosqichLizing tashkilotlari, Fermer xoʻjaliklarini qoʻllab-quvvatlash jamgʻarmasi, tijorat banklari1. Lizing shartnomasini imzolash, lizing obyekti qiymatining 20 foizdan kam boʻlmagan miqdorida avans (boʻnak) mablagʻni lizing beruvchiga toʻlab berish.2. Oʻzaro kelishilgan shartlarda tashabbuskorlarga intensiv bogʻ, tokzor yoki issiqxona sotib olish uchun kredit ajratish.Shartnoma imzolangandansoʻng 15 kun muddatda 8-bosqichLizing tashkilotlari, Fermer xoʻjaliklarini qoʻllab-quvvatlash jamgʻarmasiIntensiv bogʻ, tokzor yoki issiqxonani tashabbuskorga qabul qilish — topshirish dalolatnomasi asosida topshirish.10 kunmuddatda 9-bosqichLizing tashkilotlari, Fermer xoʻjaliklarini qoʻllab-quvvatlash jamgʻarmasi1. Lizing toʻlovlari toʻliq toʻlab boʻlingandan soʻng intensiv bogʻ, tokzor yoki issiqxonaga mulk huquqini tashabbuskorga oʻtkazish toʻgʻrisidagi dalolatnomani rasmiylashtirish;2. Intensiv bogʻ, tokzor yoki issiqxonaga boʻlgan mulk huquqi va egallagan yer maydoniga boʻlgan huquqni tashabbuskor nomiga rasmiylashtirish toʻgʻrisida tuman hokimligiga yozma ravishda murojaat qilish.5 kunmuddatda 10-bosqichTuman hokimligi1. Tashabbuskorlarni (lizing oluvchini) dehqon xoʻjaligi sifatida roʻyxatdan oʻtkazish.2. Dehqon xoʻjaligiga intensiv bogʻ, tokzorlar yoki issiqxonaga mulk huquqini va ular egallagan yer uchastkasiga ijara huquqini berish toʻgʻrisida viloyat hokimining qarori qabul qilinishini taʼminlash.10 kunmuddatda T/r Tashabbuskorlar Barpo etiladigan intensiv bogʻ, tokzor yoki quriladigan issiqxona manzili (hududi, kontur raqami) Barpo etiladigan intensiv bogʻ yoki tokzorning jami maydoni, ga shundan: tokzor maydoni, ga uzum navlari nomi intensiv bogʻ maydoni, ga mevali daraxt turi va navlari 1 2 3 4 ... Jami: Tuman hokimi(muhr) imzo F.I.O.